Lomaq Kris

Musa bin Mohd Taib (lahir 1 Februari 1965) atau lebih dikenali sebagai Lomaq merupakan pemain bass kumpulan Kris yang mencipta nama dengan lagu hit Tiara pada awal tahun 90-an bersama-sama Alim (vokal), Mukhris (gitar) dan Joey (dram). Sebelum menubuhkan Kris, Lomaq merupakan pemain bass kumpulan Mega (1988-1989) dan sempat merakamkan beberapa buah lagu sebelum meninggalkan kumpulan tersebut atas beberapa faktor. Merupakan anak kepada komposer dan pemain saksofon terkenal Allahyarham Taib Othman, Lomaq juga adalah saudara kandung kepada dua gitaris kumpulan rock lagenda Search iaitu Kid dan Din serta anak saudara kepada komposer terkenal Allahyarham Rahim Othman.